Tekla Badarzewska

Tekla Badarzewska-Baranowska (17. september 1834 – 29. september 1861) oli poola naishelilooja.

Ta sai maailmakuulsaks klaveriteosega "Modlitwa dziewicy" ("Neitsi palve"), mille ta kirjutas 1856. aastal. Pala kanti esmakordselt ette 1859. aastal Pariisi Revue et Gazette Musicale 'is.

Tõenäoliselt on see üks enimmüüdud klaveripala muusikaajaloos üldse. Mõned arvavad, et see lugu on veetlev ja romantiline, teiste arvates on see "üks sentimentaalne pläma". 

Laulule on kirjutanud ingliskeelsed sõnad John Stowell Adams.

Badarzewska sünnikuupäev ei ole selge. Mõned allikad väidavad sünniaastaks ka 1838.

Kategooria:Poola heliloojad
Kategooria:Sündinud 1834
Kategooria:Surnud 1861